Diari Oficial de la Generalitat Valenciana


Sumari del DOGV 4565, del 13-08-2003 (2003/8791)

Actuacions de juí verbal civil número 73/2003. Cèdula de notificació.
---------------------------------------------------------------------

### Dades del document

Número de DOGV
:   4565

Data del DOGV
:   13-08-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/8791


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí verbal civil número 73/2003. Cèdula de notificació. [2003/Q8791]
  
Procediment: assumpte civil 73/2003
  
Juí: verbal (desnonament per falta de pagament) 73/2003
  
Part demandant: UUP 5931, SL
  
Part demandada: Alejandro Blasco Cano
  
Al juí a què es fa referència s'ha dictat la resolució el text de la qual, literalment, diu així:
  
«Sentència
  
València, 9 de juliol de 2003
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal civil que se seguixen amb el número 73/2003, a instància de KWD 5962, SL, representat per la procuradora Eva María Yarritu Bartual i assistit per la lletrada Irene Girona Miralle, contra Alejandro Blasco Cano, declarat en rebel·lia; sobre desnonament per falta de pagament.
  
Decisió
  
Que amb l'estimació de la demanda deduïda per DBI 3142, SL, representada per la procuradora Eva María Yarritu Bartual, contra Alejandro Blasco Cano, declarat en rebel·lia, declare resolt per falta de pagament de la renda el contracte d'arrendament subscrit per les parts l'1 d'abril de 2002 i, en conseqüència, declare que correspon el desnonament de l'habitatge propietat de l'actora i situat al carrer de Luis Oliag, número 14, porta 6, de València, amb l'advertència a la demandada perquè desallotge i deixe lliure i a la disposició de l'actora l'esmentat habitatge, sota l'advertència en cas contrari de ser llançada d'este a costa seua. S'imposen a la demandada les costes del procediment.
  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que caldrà preparar davant d'este jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.
  
Feu saber a l'arrendatària que, de conformitat amb l'article 449.1 de la Llei d'Enjudiciament Civil 2000, no se li admetrà el recurs si en el moment de preparar-lo no manifesta, i ho acredita per escrit, que té pagades les rendes vençudes i les que d'acord amb el contracte haja de pagar de bestreta.
  
Esta és la sentència, que pronuncie, mane i firme».
  
En atenció al desconeixement de l'actual domicili o residència de la part demandada, per la provisió de 9 de juliol de 2003, el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana, per a portar a efecte la diligència de notificació de sentència a Alejandro Blasco Cano.